ইন্ডিগো
ইণ্ডিগো হলো ভারতের স্বল্প-খরচের একটি বিমান সংস্থা; যার সদর দপ্তর ভারতের গুরগাঁতে অবস্থিত। যাত্রী পরিবহনের দৃষ্টিকোণ থেকে এটি ভারতে সর্ববৃহৎ বিমানসংস্থা; যার আগস্ট ২০১৫ এর তথ্য অনুসারে ব্যবসার পরিমাণ ভারতের বাজারের ৩৫.৩%। বিমানসংস্থাটি ৩৮ টি গন্তব্য এ ভ্রমণের জন্য দৈনিক ৬৪৭ টি উড্ডয়ন কার্যক্রম সম্পন্ন করে; যার মধ্যে ৫ টি বৈদেশিক গন্তব্য আছে। এর প্রাথমিক আস্তানা অবস্থিত ইন্দিরা গান্ধি আন্তর্জাতিক বিমানবন্দর, দিল্লীতে। এটার বর্তমান বহরে বিমান সংখ্যা ৯৭টি যার অনেক গুলি এ্যায়ারবাস ৩২০ পরিবারের অন্তর্গত। ইণ্ডিগো একাই ২০১৪ সালে মোট ২১.৪ মিলিয়ন যাত্রী আভ্যন্তরীন পথে পরিবহন করেছিল।